**Sjötti fundur samstarfshóp um gerð stjórnunar- og verndaráætlunar fyrir Þjóðgarðinn Snæfellsjökul, 12. janúar 2021 kl. 13:00**

**Fundarmenn**

* Guðbjörg Gunnarsdóttir
* Jón Björnsson
* Þórdís Vilhelmína Bragadóttir
* Ásta Hermannsdóttir
* Jónína Herdís Ólafsdóttir
* Olga Sædís Aðalsteinsdóttir
* Róbert A. Stefánsson
* Sæmundur Kristjánsson

**Fjarverandi:**

* Linda Björk Hallgrímsdóttir

**Dagskrá:**

1. Drög að fundarboði fyrir kynningarfund og tilhögun hans
2. 1. kafli stjórnunar- og verndaráætlunar fyrir þjóðgarðinn
3. Staða verkefnisins og framhaldið

**Fundarefni:**

1. **Drög að fundarboði fyrir kynningarfund og tilhögun hans**

 Guðbjörg fór yfir drög að fundarboði sem hún hafði sent á hópinn þann 11. janúar 2021. Rætt var um hvar best væri að auglýsa. Stefnt að halda fundinn 26/27 janúar eða 2/3 febrúar. Fundarstjóri og hópstjórar frá Umhverfisstofnun. Umræða fór fram um dagskrána og umræðupunkta fyrir hópavinnuna.

Rætt var um aðra fundi með hagsmunaraðilum. Þeir fundir væru oft á tíðum minni og ekki þörf á að allur samstarfshópurinn sitji þá. Þjóðgarðsvörður myndi ræða við landeigendur, rannsóknarstofnanir og viðbragðsaðila. Suma hagsmunaaðila væri rætt við eina en í einhverjum tilfellum væri hægt að fá fulltrúa nokkurra aðila saman á fund. Samstarfshópurinn myndi allur vera á fundum með stofnunum á Snæfellsnesi og ferðaþjónustuaðilum (bæði atvinnu og áhugafólk). Guðbjörg og Jón myndu ræða við skólana.

1. **1. kafli stjórnunar- og verndaráætlunar fyrir þjóðgarðinn**

Ekki búið að færa inn þær athugasemdir sem hafa borist. Guðbjörg færir þær inn og lagfærir og merkir við þær athugasemdir sem þarf að ræða á næsta fundi.

1. **Staða verkefnisins og framhaldið**

Vinnan við áætlunina hefur gengið hægar en áætlun hljóðar upp á. Kafli 2 ekki tilbúinn en er í vinnslu.

1. **Önnur mál**

Rætt var um stækkun þjóðgarðsins og breytingar á reglugerð sem nú er í kynningarferli. Mörk Þjóðgarðsins að norðanverðu fylgja austurmörkum Gufuskálalands skv. texta í núverandi reglugerð nr. 568/2001. Ekki hefur náðst full sátt um hvar mörk jarðarinnar liggja og hefur þess í stað verið stuðst við hnitsettan punkt út frá landamerkjaþekju (nytjaland, sjá map.is). Bent var á að brýnt væri að landamerki væru rétt skráð og örnefnum haldið við. Einnig að fjöldi menningarminja væri á svæðinu og geta minjar fallið innan þjóðgarðs sem utan, út frá settum mörkum. Bent var á að best væri að sem flestar minjar væru innan þjóðgarðs, það yki á verndargildi jafnt þjóðgarðsins sem menningarminja.

Fleira ekki rætt, dagskrá lokið 14:30.